
Regler for bruk av og ferdsel på BRK sitt anlegg

A. Generelle bestemmelser:
· Røyking er forbudt i staller, ridebaner og ridehus/ridehall.
· Hunder skal holdes i bånd på hele BRK sitt område.
· Alle ryttere skal benytte godkjent sikkerhetsutstyr, minimum ridehjelm og egnete ridestøvler/ridesko. (Sko/støvler med hæl kan også benyttes).
· Ryttere skal ri med sikkerhetsvest ut året de fyller 18 år på organisert sprangtrening og stevner. (Bakketrening også).
· Musikk på øret er ikke tillatt ved riding.

B. Baneregler:
· Møt hverandre med venstre skulder mot venstre skulder.
· Skritting foregår innenfor sporet.
· Firkantsporet har ”forkjørsrett”.
· NB  Longering og slipp er tillatt KUN i Rubbhallen. Longering skal ikke gjennomføres hvis det er mer enn 5 ekvipasjer i Rubbhallen.
Riding går foran longering. Spør om det er greit at du longerer hvis det er andre i banen. Riding og longering går foran slipp av hester.
· Longering på Walberbunnene er ikke tillatt. Overtredelse av denne regelen fører til bortvisning fra alle ridebanene i 1 mnd, og utkastelse ved gjentatte brudd. Forbudet mot longering på Walberbunnene gjelder også ved veterinærundersøkels.


·  Riding uten sal skal kun foregå i ridehus eller rubbhall.
· Hvis det pågår undervisning, må andre ridende ta hensyn til den/de som mottar undervisning. Instruktør setter grense for hvor mange som kan ri i ridehus/rubbhall, og hvor disse kan ri, mens det pågår undervisning.
· [bookmark: _GoBack]Alle skal møkke banene etter at de har ridd. Banene skal møkkes FØR rytteren forlater banen. Overtredelse av denne regelen fører til bortvisning fra alle ridebanene i 1 mnd, og utkastelse ved gjentatte brudd.
Om noen av sikkerhetsmessige årsaker må sette hesten på stallen før de møkker banen, skal det søkes skriftlig til styret om unntak fra regelen.
· Ingen hunder,barnevogner eller sykler hører hjemme i ridebanene.

C.Stallregler:
· Hestene skal ha ro i stallen. Ingen løping, roping eller annen unødvendig støy.
· Alle skal være høflig og hjelpsomme mot hverandre.
· Alle må ha respekt for hverandres eiendeler, har du lånt noe – legg det på plass igjen.
· Grime og leietau skal henge utenfor hver boks, i tilfelle evakuering.
· Skal du leie hesten din på tur, bruk hodelag m/leietau.
· Hesten skal leies til paddock med leietau.
· Kun en hest i hver paddock.


· Det er ikke tillatt å gi hesten høy i paddock pga. bakteriesmitte.
· Paddockene skal møkkes etter bruk. Møkken skal i oppsatte bokser/baljer eller direkte i containeren.
· Skospiltet skal til enhver tid være ryddig.
· Hold vaskespiltene ryddig.
· Det er ikke lov å ha hester på stallgangen unntatt ved undersøkelser/behandling, skoing, klipping eller smøring av høver.
· Max 2 dekken pr. boksdør .
· Hold stallgangen ryddig – pussekasser/bøtter skal ikke stå på stallgangen når du er ferdig for dagen. Kost utenfor egen boks etter at du har møkket og før du går hjem.
· Det skal daglig kostes og holdes ryddig utenfor stallene og ved møkkacontainerene.
· Skrittemaskinen skal møkkes etter bruk hver dag.
· En gang pr.uke skal det kostes i veien fra gamlestallen (loftet) til ”enden”. Se egen kosteliste.
· Stevneskapene skal stå på loftet på låven.
· Gjør deg kjent med branninstruksene.

D.  Supplerende regler for Rideskolen:
· I tillegg til øvrige stall- og baneregler gjelder følgende:
· Rideskolen har åpningstid mellom kl 1000 og kl 1800 på lørdag og søndag. Alt stell og utslipp av hester må skje innenfor dette tidsrommet.
· Voksen person skal være til stede ved riding uten sal når rytteren er under 18 år.


· Når hestene spiser, skal det ikke være lek eller andre aktiviteter på eller i nærheten av stallgangen.
· Det er ikke tillatt å fore hestene på stallgangen.
· Det er ikke tillatt å ha hestene bundet på stallgangen når det er stevne.
· Stallgangen skal ryddes og kostes hver kveld.

